
A V I Z

asupra proiectului de Lege pentru aprobarea Ordonanţei Guvernului nr.39/2006 privind prorogarea termenului de intrare în vigoare a Legii tinerilor nr.350/2006

În conformitate cu prevederile art.95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru aprobarea Ordonanţei Guvernului nr.39/2006 privind prorogarea termenului de intrare în vigoare a Legii tinerilor nr.350/2006, trimis cu adresa nr. PL.x 766 din 23 octombrie 2006, înregistrat sub nr. 31/1225 din 24 octombrie 2006.


Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 18 octombrie 2006.

Potrivit prevederilor art. 61 din Regulamentul Camerei Deputaţilor, comisia a dezbătut proiectul de lege în şedinţa din 7 noiembrie 2006.

Membrii comisiei au examinat proiectul de lege, expunerea de motive şi avizul favorabil al Consiliului Legislativ nr. 1090 din 10 august 2006. 

În urma dezbaterilor, cu unanimitate de voturi, s-a hotărât avizarea favorabilă a proiectului de Lege pentru aprobarea Ordonanţei Guvernului nr.39/2006 privind prorogarea termenului de intrare în vigoare a Legii tinerilor nr.350/2006, în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.

